Շտուտգարտի բարձրագույն տեխնիկական դպրոց

Շտուտգարտի բարձրագույն տեխնիկական դպրոց (գերմ.՝ Hochschule für Technik Stuttgart, կարելի է նաև թարգմանել «Շտուտգարտի կիրառական գիտությունների համալսարան»), պետական բարձրագույն ուսումնական հաստատություն Շտուտգարտում, Բադեն-Վյուրթեմբերգ (Գերմանիա) դաշնային երկրի մայրաքաղաքում։ Դպրոցը հիմնադրվել և լայն ճանաչում է ստացել որպես ճարտարապետների և շինարարների պատրաստման կենտրոն։ Պատմություն Դպրոցը հիմնադրվել է 1832 թվականին որպես «Շինարարների ձմեռային դպրոց» (գերմ.՝ Winterschule für Bauhandwerker): Ուսումնական հաստատությունը պետք է իրականացներ ծանրակշիռ օժանդակություն շինարարներին ամառային ժամանակահատվածում (երբ իրականացվում էին հիմնական շինարարական աշխատանքները), իսկ ձմռանը (երբ շինարարական ակտիվությունը մարում է) բարձրացնել նրանց մասնագիտական մակարդակը։ 1865 թվականին իրավունք է ստանում վարձել պրոֆեսորի աստիճանի դասախոսների, որոնք հաստատվում էին թագավորի կողմից։ Մինչև այժմ գործող գլխավոր մասնաշենքի շինարարությունն ավարտվել է 1873 թվականին ճարտարապետ Իոզեֆ ֆոն Էգլի գլխավորությամբ, ով ղեկավարել է ուսումնական հաստատությունը 1848-1893 թվականներին։ 1988 թվականին ԲՈՒՀ-ին կից հիմնադրվել է «Իոզեֆ ֆոն Էգլի անվան ինովացիայի և գիտելիքների փոխանցման ինստիտուտ» (գերմ.՝ Joseph-von-Egle-Institut für Innovation und Transfer), ներկայումս «Կիրառական հետազոտությունների ինստիտուտ» (գերմ.՝ Institut für Angewandte Forschung, IAF): 2005 թվականին միանում է Բոլոնյան գործընթացին։ Տարբեր տարիների օգտագործվել են տարբեր անվանումներ` 1832 թվականից՝ Շինարարների ձմեռային դպրոց (գերմ.՝ Winterschule für Bauhandwerker) 1845 թվականից՝ Ձմեռային շինարարական դպրոց (գերմ.՝ Winterbaugewerkeschule) 1869 թվականից՝ Վյուրտեմբերգյան թագավորական շինարարական դպրոց (գերմ.՝ Königliche Württembergische Baugewerkeschule) 1918 թ. Վյուրտեմբերգյան շինարարական դպրոց (գերմ.՝ Württembergische Baugewerkeschule) 1924 թ. Շտուտգարտի պետական բարձրագույն շինարարական դպրոց (գերմ.՝ Staatliche Höhere Bauschule Stuttgart) 1938 թ. Շտուտգարտի պետական շինարարական դպրոց (գերմ.՝ Staatsbauschule Stuttgart) 1964 թ. Քաղաքացիական շինարարության պետական ինժեներական դպրոց (գերմ.՝ Staatliche Ingenieurschule für Bauwesen) 1971 թ. Շտուտգարտի պրոֆեսիոնալ բարձրագույն տեխնիկական դպրոց (գերմ.՝ Fachhochschule für Technik Stuttgart) 1995 թ. Շտուտգարտի բարձրագույն տեխնիկական դպրոց (գերմ.՝ Hochschule für Technik Stuttgart) Ներկայումս դպրոցը համարվում է Կիրառական գիտությունների համալսարաններից մեկը Գերմանիայում (գերմ.՝ Fachhochschule): Ֆակուլտետներ Շտուտգարտի բարձրագույն տեխնիկական դպրոցը ուսուցման ծրագրեր է ներկայացնում (այդ թվում անգլերեն լեզվով ) երեք ֆակուլտետներում, շնորհելով «Բակալավրի» և «Մագիստրոսի» աստիճաններ։ Ճարտարապետության և դիզայնի ֆակուլտետ Ճարտարապետություն Ինտերիերի դիզայն Կլիմատիկ ինժեներիա Նախագծերի միջազգային կառավարում Քաղաքաշինություն Քաղաքացիական շինարարության, շինարարական ֆիզիկայի և էկոնոմիկայի ֆակուլտետ Շինարարական ինժեներիա Շինարարական ֆիզիկա Շինարարական էկոնոմիկա Շինարարության կառավարում Տնտեսագիտական հոգեբանություն Քաղաքացիական շինարարություն Թունելների շինարարություն Ինֆրաստրուկտուրաների կառավարում Կոնստրուկտորական նախագծում Վերականգնվող էներգետիկա Բնության պահպանություն Գեոդեզիայի, ինֆորմատիկայի և մաթեմատիկայի ֆակուլտետ Ինֆորմատիկա Ինֆորմացիոն լոգիստիկա Մաթեմատիկա Գեոդեզիա և գեոինֆորմատիկա Ծրագրավորման տեխնոլոգիաներ Տնտեսագիտական ինֆորմատիկա Հետազոտություն Շտուտգարտի բարձրագույն տեխնիկական դպրոցը հետազոտական գործունեության ընթացքում հիմնական շեշտը դնում է ճարտարապետության և շինարարության ոլորտների վրա։ ԲՈՒՀ-ին կից գործող կիրառական հետազոտությունների ինստիտուտում, որտեղ կենտրոնացված է ամբողջ հետազոտական ակտիվությունը, գործում են հետևյալ միջկարգապահական իրավասության կենտրոնները։ Վերականգնվող էներգետիկական տեխնոլոգիաների կենտրոն Քաղաքների կայուն զարգացման կենտրոն Ինտեգրալ ճարտարապետության կենտրոն Գեոդեզիայի և գեոինֆորմատիկայի կենտրոն Էկոնոմիկայի և կառավաման զարգացման կենտրոն Ինֆորմատիկայի և մաթեմատիկայի արդյունաբերական կիրառության կենտրոն Կիրառական հետազոտությունների ինստիտուտում կատարվում են նաև Եվրամիության կողմից ֆինանսավորվող միջազգային հետազոտական նախագծեր ճարտարապետական ակուստիկայի, ջերմամեկուսացման, ջերմաֆիզիկայի և արևային էներգիայի օգտագործման բնագավառներում։ Ծանոթագրություններ Արտաքին հղումներ Պաշտոնական կայք